Република България

Министерство на здравеопазването

ОДОБРЯВАМ:

МИНИСТЪР

Д-Р БОЖИДАР НАНЕВ

# ДОКУМЕНТАЦИЯ

**за участие в процедура за възлагане на обществена поръчка**

 Настоящата документация се издава на основание чл.28 от Закона за обществените поръчки, Решение № РД-17…… от …………….......2010 г. на министъра на здравеопазването за откриване на процедура за възлагане на обществена поръчка за **извършване на** **физическа охрана на сгради и обекти на Министерство на здравеопазването през 2010г.** и обявление и решение за възлагане на обществената поръчка, изпратени на..............2010 г. до “Държавен вестник” за обнародване и до Агенцията по обществените поръчки за вписване в Регистъра на обществените поръчки.

**Съдържание:**

1. Решение № РД - 17 - ……….. / …………….2010г. за откриване на процедура по възлагане на малка обществена поръчка.

2. Обявление за обществена поръчка.

3. Описание на обекта на поръчката, общи и специфични условия за нейното изпълнение – Приложение № 1

4. Методика на оценяване - Приложение № 2.

5. Указания за подготовка на офертата- Приложение № 3.

6. Проект на договор за възлагане на обществена поръчка - Приложение № 4.

7. Образци на типови декларации

При изготвянето на офертата всеки участник следва точно да се придържа към обявените от Възложителя срокове и условия, посочени в решението, обявлението и настоящата документация.

Разходите, свързани с изготвянето и подаването на офертите са за сметка на участника. Възложителят не участва в тези разходи независимо от начина на провеждане и изхода на процедурата.

 Офертата се изготвя съгласно указанията за изготвянето й – Приложение № 3. При приемането на офертата в деловодството на Министерство на здравеопазването върху плика се отбелязва поредният номер, датата, годината и часът на завеждането /получаването/. Посочените данни се регистрират в Деловодството на Министерството на здравеопазването, за което на приносителя се издава документ, удостоверяващ съответните действия, след което офертата се представя в дирекция “Преструктуриране и публично-частно партньорство”, 2 етаж, стая № 211, за вписване в Регистъра на МЗ за участие в процедури за възлагане на обществени поръчки.

Офертата се подава в срока, посочен в обявлението за обществената поръчка. В случаите, когато същата е получена след посочения срок и час или външно тя не отговаря на посочения образец /представена е в незапечатан или скъсан плик/, съответните длъжностни лица отбелязват това обстоятелство в Регистъра на МЗ за участие в процедури за възлагане на обществени поръчки и офертата не се приема, като се връща незабавно на участника.

 До 10 дни преди изтичането на срока за подаване на оферти всеки участник може да поиска писмено от възложителя разяснения по документацията за участие. Възложителят е длъжен да отговори в тридневен срок от постъпване на искането.

 Крайният срок за подаването на оферти за участие в процедурата е 40-ия календарен ден – 04.05.2010г.***,*** считано от деня, следващ датата на изпращане на обявлението в “Държавен вестник” за обнародване в електронния сайт и до Агенцията по обществените поръчки .

 Комисията, назначена със Заповед на министъра на здравеопазването в съответствие със Закона за обществените поръчки, разглежда офертите на 41-ия календарен ден – 05.05.2010г.**,** считано от деня, следващ датата на изпращане на обявлението до “Държавен вестник” и до Агенцията по обществените поръчки, в сградата на Министерство на здравеопазването, пл. “Света Неделя“ № 5, етаж 2 от 10,30 часа.

 При отваряне на офертите могат да присъстват лицата по чл.68, ал.4 от ЗОП.

Комисията, назначена със Заповед на министъра на здравеопазването, в съответствие със Закона за обществените поръчки, разглежда подадените оферти в часа, датата и мястото, посочени в обявлението - отваря пликовете по реда на тяхното постъпване и проверява съответствието на офертите със списъка на документите, подписан и подпечатан от участника.

Офертата, която не отговаря на изискванията за участие се отхвърля, като участникът не може да я коригира допълнително за повторно внасяне и разглеждане.

За всяка отделна оферта, която отговаря на изискванията на Закона за обществените поръчки и условията на настоящата документация, назначената комисия извършва оценка и класиране, въз основа на методиката за оценка**.**

След приключване на работата на комисията по разглеждане и оценка на офертите, възложителят обявява с решение класирането на участниците и участникът, определен за изпълнител на обществената поръчка. Участниците се уведомяват писмено за резултата от проведената процедура, като им се връчва (изпраща) копие от решението.

 Стойността на настоящата документация е в размер на 30 /тридесет/ лева с включен ДДС. Посочената сума се заплаща в посочения в обявлението срок, в касата на Министерството на здравеопазването / от 14:00 до 17:00 часа/, срещу редовно издаден платежен документ или се превежда по банкова сметка на Министерство на здравеопазването – БНБ Централно управление, IBAN: BG83 BNBG 9661 3000 1293 01, BIC код на БНБ – BNBG BGSD. Платежният документът следва да бъде поставено в офертата за участие в процедурата като доказателство, че документация е закупена по надлежен ред.

# ПРИЛОЖЕНИЕ №1

## ПРЕДМЕТ НА ПОРЪЧКАТА, ОБЩИ И СПЕЦИФИЧНИ УСЛОВИЯ ЗА НЕЙНОТО ИЗПЪЛНЕНИЕ

## І. Описание на предмета на поръчката

Осигуряване на физическа охрана на обекти на Министерство на здравеопазването с адреси:

- гр. София, пл. „Света Неделя” № 5;

- гр. София, бул. „Александър Стамболийски” № 39;

- гр. София, район Триадица, местност „Медицинска академия”, кв. 387, обект незавършено строителство „Научен институт по педиатрия”;

- гр. София, район Триадица, местност „Медицинска академия”, кв. 387, обект незавършено строителство „Научен институт по вътрешни болести”;

- гр. Сандански – „Детски балнеосанаториум”.

 Физическата охрана включва осъществяване на пропускателен режим на охраняваните обекти и извършване на компетентни действия по предотвратяване на престъпни посегателства и тяхното съответно документиране, съобразно Закона за частната охранителна дейност.

**II. Списък на сградите и обектите и изискване за броя на постовете**

Охраната включва постове, както следва:

**Обособена позиция № 1.****: гр. София, пл. „Света Неделя” № 5** – 2 /два/ поста за всеки календарен ден от месеца с режим на работа , както следва:

- един пост на входа на сградата с режим на работа в работни дни от 06:00 ч. до 22:00 ч. и с режим на работа в празнични и почивни дни от 08:00 ч. 18:00 ч.

- един пост на паркинга пред сградата с работно време от 08:00 ч. до 18:00 ч. в работни дни.

**Обособена позиция № 2.: гр. София, бул. „Александър Стамболийски” № 39** – 1 /един / пост на входа на входа на сградата за всеки календарен ден от месеца с режим на работа, както следва: в работни дни от 06:00 ч. до 22:00 ч. и с режим на работа в празнични и почивни дни от 08:00 ч. до 19:00 ч.

**Обособена позиция № 3.:** **гр. София, район Триадица, местност „Медицинска академия”, кв. 387, обект незавършено строителство „Научен институт по педиатрия”** - 1 /един / въоръжен пост за всеки календарен ден от месеца с денонощен режим на работа.

 **Обособена позиция № 4.: гр. София, район Триадица, местност „Медицинска академия”, кв. 387, обект незавършено строителство „Научен институт по вътрешни болести”** - 1 /един / въоръжен пост за всеки календарен ден от месеца с денонощен режим на работа.

**Обособена позиция № 5.: гр. Сандански – „Детски балнеосанаториум”**- 2 /два/ въоръжени поста за всеки календарен ден от месеца с денонощен режим на работа.

 При необходимост Възложителя си запазва правото да включи в обекта на охраната и допълнителни сгради с пропусквателен режим при същите условия, които са договорени по обособена позиция №1 и/или №2.

**III.**  **Общи условия за изпълнение на поръчката** :

 **3.1.** **Начин на плащане -** Плащането на месечния абонамент се извършва в български лева, по банков път в срок до 10 /десет/ дни след представяне на оригинална данъчна фактура на адрес: гр. София, пл. Света Неделя № 5, Министерство на здравеопазването, дирекция „Административни дейности”.

 **3.2. Срок за изпълнение на поръчката** – 1 /една/ година от датата на сключване.

**3.3.** **Договорът за възлагане на обществената поръчка** се сключват в български лева, с определения за изпълнител участник и при условията на чл.41 от Закона за обществените поръчки.При сключване на договора, участникът, определен за изпълнител представя документите за удостоверяване на обстоятелствата по чл. 47, ал.1 и ал.2 от ЗОП, издадени от съответен компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен.

 При сключване на договора, участникът, определен за изпълнител представя гаранция за изпълнение на същия, която се освобождава след неговото изпълнение. Гаранцията е в размер на 5 % (пет процента) от стойността на договора без ДДС и е с валидност 30 дни след изтичане на срока на договора. Гаранцията се представя в една от формите, съгласно чл.60 от Закона за обществените поръчки:

* оригинал на безусловна и неотменяема банкова гаранция, издадена от българска или чуждестранна банка. Банковата гаранция, издадена от чуждестранни банки, следва да е авизирана чрез българска банка, потвърждаваща автентичността на съобщението.

- парична сума, преведена по банкова сметка на Министерство на здравеопазването – БНБ Централно управление, IBAN: BG83 BNBG 9661 3000 1293 01, BIC код на БНБ – BNBG BGSD – платежно нареждане в оригинал или копие.

 **3.4.** В случай, че участникът, избран за изпълнител на обществената поръчка е обединение на физическо и/или юридически лица, при подписване на договора следва да представи документ, удостоверяващ регистрацията на юридическо лице.

**IV. Специфични изисквания за изпълнение на поръчката**

**1.** Участникът следва да предостави в свободен текст предлагания от него начин за изпълнение на поръчката, включващ:

* 1. Осигуряване на ефективна, ежедневна и денонощна охрана, като за обособени позиции № 3, 4 и 5 и въоръжена охрана, на административните сгради и обекти, предоставени за управление на Министерство на здравеопазването, заедно с намиращите се в тях движими вещи.
	2. Подробен план за начина на организиране на физическата охрана, съобразен с особеностите на охранявания обект, съобразен с вътрешния ред в Министерство на здравеопазването , който да отговаря на изискванията на чл.24, ал.2 от Закона частната охранителна дейност.
	3. План за действие на охраната при възникване на кризисни ситуации: пожар, наводнение, земетресение и др.
	4. План за усилване на физическата охрана със сили за реагиране при необходимост: заплаха от бомбени атентати, терористични атаки и др.
	5. План за оперативно взаимодействие със Столична дирекция на полицията (СДП), както и за оперативна връзка с определено от Възложителя лице.
	6. Изградената система за организиране и осъществяване на ръководство, оперативен контрол, управление и съдействие на охранителите.
	7. Предложения на Изпълнителя относно отговорност за щети и гаранция за покриването им в процентно изражение.
	8. Системата за обучение на служителите.

**2.** За изпълнение на услугата участникът следва да притежава най-малко следните технически средства: комуникационни средства, електрошокови палки, белезници, подвижен металдатектор и други предложени от участника технически средства.

Всички предложени технически средства са включени в общата цена и не се заплащат допълнително.

**3.** Всеки участник следва да представи образци (снимки) на лична идентификационна карта, отличителен знак и униформено облекло на охранителите. Служителите на участника, осъществяващи охраната на обектите, следва да имат представителен външен вид, да носят идентификационната карта, отличителния знак и униформеното облекло.

 **4.** Всеки участник в процедурата следва да притежава опит в извършването на охранителна дейност, най-малко 2 години.

**5.** Избраният за изпълнител на обществената поръчка да осигури професионално подготвени кадри, които са преминали съответните обучения.

**6.** Избраният за изпълнител на обществената поръчка следва да осъществява добра комуникация с Националната служба за охрана /НСО/ и МВР, както и с други национални служби и звена, свързана с изпълнението на охранителната дейност.

**7.** Избраният за изпълнител на обществената поръчка следва да работи със служители в активна възраст, имащи физическа и псхологическа пригодност за дейността.

**8.** Избраният за изпълнител на обществената поръчка следва да осигури на своите служители в охраняваните обекти на МЗ необходимото представително облекло, което е предварително съгласувано с ръководството на министерството. Охранителите, които извършват дейност на открито следва да имат светлоотразителни ленти на облеклото си.

**9.** Избраният за изпълнител на обществената поръчка следва да има изградена денонощна дежурна част и дежурен екип, който при нужда реагира за обезпечаване сигурността на охраняваните обекти. Охраняваните обекти следва да са оборудвани с радиостанции за надеждна връзка с дежурната на Изпълнителя.

 **10.** Избраният за изпълнител на обществената поръчка се задължава да предотвратява извършването на действия, които целят причиняването на вреди на Възложителя.

**11.** Избраният за изпълнител на обществената поръчка се задължава да прилага и изисква спазването на установения от Възложителя пропускателен режим при влизане и излизане от охранявания обект и вътрешния ред в него, включително чрез даване и спазване на указания.

**12.** Избраният за изпълнител на обществената поръчка е длъжен да информира незабавно Възложителя за констатирани нередности и нарушения във връзка със сигурността, както и да предприема действия за тяхното отстраняване.

**13.** Избраният за изпълнител на обществената поръчка осигурява при поискване въоръжена персонална охрана на членове на политическия кабинет на Министерство на здравеопазването.

Съгласували:

 Д-р Нели Нешева – главен секретар

 **ПРИЛОЖЕНИЕ № 2**

**МЕТОДИКА ЗА ОЦЕНЯВАНЕ НА ОФЕРТИТЕ**

 За всяка отделна оферта, отговаряща на изискванията на Закона за обществените поръчки и условията на настоящата документация, назначената комисия изготвя оценка, на база на посочени в обявлението критерии, а именно:

1. Икономически най-изгодното предложение, определено от следните критерии:

- цена – в лева.

- специфични изисквания за изпълнение на такъв вид дейност.

Относителната тежест на посочените критерии се определя по следния начин:

**а) Цена** - с тежест от 50т., която се определя по формулата:

**Ц = мин. П Ц х 50**

**П Ц**

Където:

**мин. ПЦ** – най-ниската предложена от кандидатите цена в лв.

**ПЦ** – предложената цена от всеки един от кандидатите в лв.

**б) Специфични изисквания** - с тежест от 50т., която се определя по формулата:

**СИ = СО + ПО+ПС+ПлО+СУ**

Където:

  **СО- оценка за специфичен опит : опит във ВИП охрана, чуждестранни гости и делегации. 0-5 т.** *Този показател се**доказва с договор за възлагане и/или референция от възложителя на охраната*.За всяка референция или договор се присъждат 1 т., но не повече от 5 т. При липса на референции и/или договор – 0т.

**ПО - оценка за професионален опит** **и търговска репутация при изпълнение на подобен род поръчки – 0-5 т.**– този показател се доказва с референции от 2008г. или 2009г.– оригинал или заверено от участника копие. За всяка референция се присъжда 1 т., но не повече от 5 т. При липса на референции – 0т.

 **ПС - подбор на служителите** - **с тежест от 0-15т**., който се определя по следният начин:

Всички служители, посочени в списъка за изпълнение на поръчката са в активна работна възраст – 15 т.

Повече от 50% от служителите, посочени в списъка за изпълнение на поръчката са в активна трудова възраст – 7 т.

По-малко от 50% от всички служители, посочени в списъка за изпълнение на поръчката са в активна трудова възраст – 0 т.

 **ПлО - оценка на предложения План за охрана-** **с тежест от 0-15 т.,** като оценката на плана се извършва по следният начин :

 - Формално изготвен /без конкретизация и обосновки/ – 0 т.

 - Добре изготвен, адекватно на поставените технически спецификации – 7 т.

 - Подробно и детайлно изготвен, отговаря максимално на поставените технически спецификации, реално изпълним, с приведени доказателства – 15 т.

 **СУ - Оценка на изградената система за организиране и осъществяване на ръководство, управление и оперативен контрол - с тежест от 0-10 т.,** като оценката се извършва по следния начин:

 - Формално описана /без конкретизация и обосновки/ – 0 т.

 - Добре описана, адекватно на поставените технически спецификации – 7 т.

 - Подробно и детайлно представена, отговаряща максимално на поставените технически спецификации, реално изпълнима, с приведени доказателства */автобиографии на мениджърския екип, доказващи наличието на опит и ключови компетенции в областта на сигурността/* – 15 т.

Комплексната оценка се получава като сбор от всички критерии:

**КО = Ц + СИ/ СО + ПО+ПС+П****лО+СУ/**

 Класирането се извършва по сбора от всички точки, като на първо място се класира предложението, получило най-много точки, като максималният брой точки е 100.

 Предложенията на участниците се класират по низходящ ред, въз основа на получената обща оценка, като участникът получил най-голям брой точки се класира на първо място.

**ПРИЛОЖЕНИЕ № 3**

**УКАЗАНИЯ ЗА ИЗГОТВЯНЕ НА ОФЕРТАТА**

**/ОБРАЗЕЦ/**

Всеки участник в процедурата има право да представи само един вариант на оферта за една, няколко или всички обособените позиции.

 Представената оферта следва да има срок на валидност не по-малък от 90 /деветдесет/ календарни дни, считано от крайния срок за получаване на офертите.

Офертата за участие в процедурата се изготвя, предава и приема в съответствие с изискванията на Закона за обществените поръчки. Офертата се подписва от законния представител на лицето, което я подава или от изрично упълномощено от него лице.

 Офертата за участие в процедурата следва да бъде изготвена на български език. В случаите, когато участникът е чуждестранно лице, всички документи, съставляващи офертата, в това число официални и частни документи е необходимо да бъдат в оригинал, с превод на български език, а документът за регистрация се представя с легализиран превод на български език.

 Всички документи, които придружават офертата се представят в оригинал, или като ксерокопия с нотариална заверка или заверка на участника с гриф “Вярно с оригинала”, подпис на лицето, представляващо участника и свеж печат в зависимост от вида на документа и указаното по- долу, в превод на български език. Документите и данните се подписват само от законните представители на участника, съгласно съдебната му регистрация или от изрично упълномощени за това лица, като в този случай се представя пълномощно - оригинал или с нотариална заверка. Всички документи следва да са с дата на издаване, предшестваща подаването на офертата не повече от 6 месеца или да са в срока на тяхната валидност.

 Офертата следва да бъде функционално разпределена в два непрозрачни плика, всеки един от които да има следното съдържание, посочено по долу:

**Плик № 1:**

В плика се поставят следните документи:

**1.** *Документи относно търговско правния статут на участника*:

1.1. Оригинал или нотариално заверено копие на удостоверение за актуално съдебно състояние, а когато участникът е физическо лице – документ за самоличност.В случай, че участникът е регистриран или пререгистриран в единния електронен търговски регистър към Агенцията по вписванията, удостоверение за актуално състояние не се изисква, като участникът следва да посочи само единния идентификационен код (ЕИК).

1.2. Оригинал или нотариално заверено копие на документи, удостоверяващи представителната власт на лицето, от което изхожда предложението в случай, че това не е законния представител на участника.

1.3. Копия на документи за регистрация, заверени от участника с подпис и печат – идентификационен номер, данъчен идентификационен номер и регистрация по реда на Закона за данък върху добавената стойност, в случаите предвидени в Закона.

1.4. Декларация от управителя, съответно от управителния орган на участника за отсъствието на обстоятелства по чл.47 ал.1, ал.2 и ал.5 от Закона за обществените поръчки и декларация по чл. 47, ал. 5 за членовете на контролния орган, ако има такъв /*образец № 1/.*

**2.** *Документ за внесена гаранция за участие в процедурата*, която е в следния размер :

**Обособена позиция № 1:** гр. София, пл. „Света Неделя” № 5 – *125 /сто двадесет и пет /лева;*

**Обособена позиция № 2:** гр. София, бул. „Александър Стамболийски” № 39 – *125 /сто двадесет и пет /лева;*

**Обособена позиция № 3:** гр. София, район Триадица, местност „Медицинска академия”, кв. 387, обект незавършено строителство „Научен институт по педиатрия” - *170 /сто и седемдесет /лева;*

 **Обособена позиция № 4:** гр. София, район Триадица, местност „Медицинска академия”, кв. 387, обект незавършено строителство „Научен институт по вътрешни болести” - *170 /сто и седемдесет /лева;*

**Обособена позиция № 5**: гр. Сандански – „Детски балнеосанаториум- *250 /двеста и петдесет /лева;*

Гаранциите за участие се представят в една от формите, съгласно чл.60 от Закона за обществените поръчки:

 - оригинал на безусловна и неотменяема банкова гаранция, издадена от българска или чуждестранна банка, в полза на Министерство на здравеопазването, със срок на валидност 90 /деветдесет/ календарни дни, считано от крайния срок за получаване на офертите. Банковите гаранции, издадени от чуждестранни банки, следва да са авизирани чрез българска банка, потвърждаваща автентичността на съобщението, в превод на български език.

- парична сума, преведена по банкова сметка на Министерство на здравеопазването – БНБ Централно управление, IBAN: BG83 BNBG 9661 3000 1293 01, BIC код на БНБ – BNBG BGSD – платежно нареждане в оригинал или копие.

 Възложителят има право да задържи гаранцията за участие в следните случаи:

 а) когато участникът оттегли или промени офертата си след изтичане на срока за подаване на оферти;

 б) когато участникът обжалва решението на възложителя за определяне на изпълнител – до решаване на спора;

 в) когато участникът е определен за изпълнител, но не изпълни задължението си да сключи договор за обществената поръчка.

 Гаранциите за участие на отстранените участници се освобождават от възложителя в срок 5 работни дни след изтичане на срока за обжалване на решението на възложителя за определяне на изпълнител.

 Гаранциите за участие на класираните на първо и второ място участници се освобождават след сключване на договора за обществената поръчка, а на останалите класирани участници - в срок 5 работни дни след изтичане на срока за обжалване на решението на възложителя за определяне на изпълнител.

 При прекратяване на процедурата за възлагане на обществена поръчка, гаранциите на всички участници се освобождават в срок 5 работни дни след изтичане на срока за обжалване на решението за прекратяване.

 Възложителят освобождава гаранциите без да дължи лихви за периода, през който средствата законно са престояли при него.

 **3.** *Доказателства за икономическото и финансово състояние:*

3.1. Заверено от участника копие от последния годишен финансов отчет и счетоводен баланс на участника, заверен от експерт счетоводител, в случаите предвидени в Закона за счетоводство.

**4.** *Доказателства за техническите възможности за изпълнение на поръчката:*

Участникът следва да представи:

 4.1. списък на изпълнените договори със сходен предмет за 2008г. и 2009г. с посочени възложители, стойности и период, включително и договорите за охранителни услуги на обществени, административни и офис сгради със специфичен пропусквателен режим, изпълнени от него, придружени от референции за добро изпълнение. Ако участникът има опит във ВИП охрана, чуждестранни гости и делегации, може да представи като доказателство договор за възлагане на услугата и/или референция от възложителя на охраната;

4.2. поименен списък на служителите, които ще изпълняват поръчката, включително и на тези, които ще контролират и ръководят екипа, с посочена дата на раждане, както и да представи документи, удостоверяващи образованието и професионалната им квалификация;

 4.3. актуален лиценз за извършване на частна охранителна дейност- лиценз за охрана на имуществото на физически и юридически лица, както и лиценз за лична охрана на физически лица/само за обособена позиция №1 и №2/, съгласно Закона за частната охранителна дейност.;

 4.4. копия от трудовите договори на служителите, които ще извършват охранителна дейност в сградите и обектите на МЗ;

 4.5. актуални разрешителни за носене и употреба на оръжие на служителите, които са посочени в списъка по т. 4.2. и ще извършват въоръжена охрана /само за обособени позиции № 3, 4 и 5/;

 4.6. декларация, съдържаща списък на техническото оборудване, съоръжения и сили за реагиране, с които разполага за изпълнение на поръчката;

 4.7. декларация, че при формиране на ценовата оферта са спазени изискванията на данъчно-осигурителното и трудовото законодателство.

 **5.** Всеки участник в откритата процедура може да ангажира за участие и подизпълнители, като посочи за кои видове дейност е това участие и процента от общата стойност на поръчката, която ще изпълни всеки от тях. В този случай участникът поема изцяло отговорността за дейността на подизпълнителя. Едно и също лице не може да участва като подизпълнител на различни участници. Подизпълнителят е длъжен да представи декларация –съгласие за участие в поръчката в това си качество. Съответният подизпълнител следва да се представи документите по чл.56, ал.1, т.1,3,4,5 и 10 от ЗОП и същият следва да отговаря на изискванията, посочени в чл.47, ал.1, ал.2 и ал.5 от Закона за обществените поръчки.

 В случаите, когато участникът е обединение, което не е юридическо лице (гражданско дружество), следва да бъдат представени посочените по-горе документи за всеки един от участниците в обединението.

**6.** Документ, удостоверяващ закупуването на документацията за участие в обществената поръчка.

**7.** Точен адрес, лице и телефон за контакти и банкови реквизити на участника (*Образец №2*).

**8.** Техническо предложение, което включва: срок на валидност на офертата, който не може да бъде по-кратък от 90 (деветдесет) календарни дни от крайния срок за подаване на офертите; кратко представяне на фирмата в свободен текст; подробно описание на организацията на изпълнение на поръчката, включително описание на дейностите по т.1.6,1.7. и 1.8 от Приложение №1, т.IV. Специфични изисквания за изпълнение на поръчката; разработените планове по т.1.2,1.3,1.4,1.5. от Приложение №1, т.IV. Специфични изисквания за изпълнение на поръчката; описание на притежаваните технически средства: мобилни телефонни апарати, радиостанции, електрошокови палки, белезници, подвижен металдатектор и други предложени от участника технически средства, снимки на образци на отличителния знак, личната идентификационна карта и униформеното облекло на служителите; декларация за съответствие с изискванията на възложителя, заложени в Приложение № 1. Техническото предложение се подписва от лицето представляващо участника или от негов упълномощен представител.

**9.** Списък на документите, съдържащи се в офертата, подписан от участника.

 Комисията предлага за отстраняване от участие в процедурата участник, който: не е представил някои от изброените по-горе документи ; са налице обстоятелства по чл.47, ал.1, ал.2 и ал.5 от ЗОП; представи оферта, която не отговаря точно на предварително обявените условия на Възложителя.

**Плик № 2 “Предлагана цена”:**

-Попълва се *Образец №3* от конкурсната документация;

- Цената следва да включва стойността на услугата, зеадно с всички разходи по извършването и с включен ДДС.

- Начин на плащане.

Ценовата оферта се подписва от законния представител на участника, което подава предложение или от упълномощено от него лице.

Ценовата оферта за всяка обособена позиция се поставя в отделен плик, а всички пликове с обособени позиции се поставят в плик №2.

Двата плика от офертата се поставят в друг непрозрачен плик, върху, който се отбелязва **името и адресът на възложителя, предмета на обществената поръчка, име на вносителя, адрес, факс и e-mail на вносителя на офертата, както и обособените позиции, по които участникът представя предложение.**